gl gl gl en gl gl ja en ca gl en gl en ru en gl gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl gl es gl gl gl gl gl gl gl en gl gl gl gl es gl gl en gl gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl gl
Un morto no Medusa Festival de Valencia tras cederen varias estruturas polo vento - G24
Hai cinco feridos ingresados nos hospitais de Valencia
Os asistentes ao festival están a ser trasladados para pasar a noite nun pavillón de Cullera
O Medusa cancelouse definitivamente
G24.gal 13/08/2022 20:17 Última actualización 13/08/2022 20:43
Un mozo de 22 anos faleceu e máis de trinta persoas feríronse tras caer parte do escenario principal e a estrutura de entrada ao recinto en que se celebra desde o mércores o Medusa Festival, na praia de Cullera, en Valencia.
O tráxico accidente produciuse polo forte vendaval que se desatou contras as catro da mañá e que envolveu nunha treboada de area todo o recinto.
Emerxencias informou de que nove dos feridos estaban graves e que foron evacuados a diferentes hospitais de Valencia e ao de La Ribera, en Alzira, mentres outros doce dos feridos tiveron lesións leves polo que recibiron atención no lugar do accidente por distintos equipos sanitarios.
A organización do festival suspende definitivamente a actividade tras as inclemencias meteorolóxicas rexistradas esta madrugada. No momento do suceso había 50 mil persoas gozando cos espectáculos nos diferentes escenarios. Os asistentes explicaban que notaron como unha treboada de area, un "aire que queima" e viron como caían sobre a xente varias estruturas.
Contra as catro da mañá, refachos de vento superiores aos 93 quilómetros por hora, fixeron caer varias estruturas, entre elas o cartel da entrada principal, de grandes dimensións, e distintas partes dos escenarios montados, algunhas delas caeron sobre o público.
Segundo a Axencia Estatal de Meteoroloxía, durante esta madrugada producíronse "rebentóns cálidos" con refachos moi fortes de vento e ascensos bruscos das temperaturas.
A Garda Civil e a Policía Local de Cullera evacuaron nuns minutos todo o recinto onde se celebraban os concertos, mentres os equipos sanitarios atendían e trasladaban os feridos máis graves.
Falece un home tras caer dende o tellado dunha nave no polígono da Granxa
Falece unha persoa en Carballeda de Valdeorras ao caer dunha bicicleta
Un sarxento da Lexión falece en Almería durante unhas manobras militares
Ferido grave ao ser atropelado por un camión no concello de Zas
Contido con Xeográficas España .
A policía investiga a explosión de Alcorcón na que morreu un neno de 5 anos
Uns orzamentos con previsión de recadación récord, por María Cadaval
Galicia recibirá máis de mil millóns en investimentos dos Presupostos Xerais do Estado
Morre un neno de cinco anos nun incendio en Alcorcón tras unha explosión de gas
Síguenos en redes sociais
Aviso legal e Política de Privacidade